The Slip

The Slip (tiež Halo 27) je ôsmy štúdiový album americkej industrial rockovej skupiny Nine Inch Nails. Vyšiel 5. mája 2008 prostredníctvom downloadu na oficiálnej stránke Nine Inch Nails, bez oznámenia či reklamy podobne ako predchádzajúci "Ghosts I–IV", vydaný dva mesiace predtým. Producentmi albumu, ktorý obsahuje spievané časti a tradičnú piesňovú štruktúru, odlišnú od predošlého albumu "Ghosts I-IV" sú Trent Reznor, Atticus Ross a Alan Moulder. 
Podobne ako "Ghosts I-IV" aj tento album vyšiel pod licenciou Creative Commons, ktorá povoľuje nekomerčné šírenie odvodených verzií piesní na tomto albume. Koncertné turné k tejto nahrávke pomenované "Lights in the Sky 2008" začalo v júli. Skupina koncertuje v Severnej a Južnej Amerike.
Nahrávanie.
Po mesiaci skladania piesní a písania textov, bol "The Slip" nahratý za tri týždne štúdiového času v Reznorovom domácom štúdiu. Pôvodne bol zamýšľaný ako EP, podľa Reznorových vlastných slov: "it just kept growing legs until it is what it is." Nástroje nahrávali členovia koncertnej skupiny NIN Josh Freese, Robin Finck a Alessandro Cortini. Počas nahrávania albumu Reznor osobne poslal rádiam prvý a zatiaľ jediný singel „Discipline“ predtým než album nahrali. Podľa Reznora hudba a texty boli hotové v stredu (1. máj), finálny mix vo štvrtok, master v piatok, artwork v sobotu a album bol vydaný v nedeľu 5. mája. Reznor vyjadril náhlu zmenu slovami: "Bola to zábava... nikdy predtým sme to tak nemohli robiť", čím myslel svoje predošlé nepríjemnosti s nahrávacími spoločnosťami.
Koprodukcia Reznora, Rossa a Mouldera je štvrtá bez prerušenia. Na rozdiel od predošlých albumov na ktorých Trent Reznor nahrával všetky nástroje okrem bicích na tomto album pracovali gitarista Robin Finck, hráč na klávesové nástroje Alessandro Cortini a bubeník Josh Freese.
Vydanie.
Pred vydaním samotného albumu vyšiel singel „Discipline“ voľne stiahnuteľný na oficiálnej stránke Nine Inch Nails a ďalšiu skladbu „Echoplex“ dali na voľné stiahnutie prostredníctvom iLike. ID3 tagy týchto MP3 súborov naznačovali, že fanúšikovia majú navštíviť stránku Nine Inch Nails 5. mája 2008. V tento deň a bol album uvoľnený na voľné stiahnutie vo formáte MP3 na oficiálnej stránke Nine Inch Nails, s odkazom od Reznora: "vďaka vám za vašu pretrvávajúcu a vernú podporu po všetky tie roky - this one's on me".
Podobne ako predchádzajúci Nine Inch Nails štúdiový album "Ghosts I–IV" aj "The Slip" vyšiel pod licenciou Attribution-Noncommercial-Share Alike 3.0 United States. Komentár: "podporujeme vaše remixy, zdieľajte s vašimi priateľmi, dajte si to na blog, hrajte to ako podcast, poskytnite tretej osobe, atď." Podobne ako "Ghosts I–IV" a "Year Zero", multi-track audio súbory albumu sú dostupne na remix.nin.com.
Formáty.
Download je dostupný v piatich odlišných formátoch. Najnižšou kvalitou disponuje V0 MP3 (s variabilnou bitrate), nasledujú dva bezstratové formáty FLAC a Apple Lossless. Poslednými formátmi sú 24-bit, 96 kHz FLAC a WAV súbory. Podobne ako "Ghosts I-IV", každá skladba má v obale priložený svoj obrázok. Texty skladieb sú vložené pomocou ID3 tagov, to umožňuje ich sledovanie podporovanými prehrávačmi.
"The Slip" vyšiel ako CD v USA a Kanade 22. júla 2008. Album bol vydaný ako 6-panel digipack, ktorý obsahuje (okrem CD so samotným albumom) a 24 stránkový booklet, sadu samolepiek, a a DVD so skladbami „1,000,000“, „Letting You“, „Discipline“, „Echoplex“ a „Head Down“. Táto séria je limitovaná celosvetovo na 250 000 číslovaných kusov. Vinylová 180 g LP verzia tiež obsahuje 24 stránkový booklet, vyšla 18. augusta 2008 v UK a v USA 12. augusta.
Dňa 23. júla 2008 bol "The Slip" stiahnutý 1.6 miliónakrát z oficiálnej stránky Nine Inch Nails odo dňa svojho online vydania 5. mája 2008, podľa informácie z oficiálneho mailu.
Počet stiahnutí z oficiálnej stránku však nereflektuje celkovú distribúciu, pretože okrem toho že je uverejnený pod nekomerčnou licenciou, je dostupný pomocou torrentov stiahnuteľných z oficiálnej stránky.
Hudba.
IGN komentoval „Discipline“ a „Echoplex“ ako: "kúsok Depeche Mode, Bauhaus a trochu Siouxsie and the Banshees." Richard Cromelin z Los Angeles Times nazval "The Slip": "nepriehľadnejším a menej pútavým než predošle dva albumy NIN" a tiež "Reznor mieša drásajúce zvuky industrial rocku ... s hutnými, punkovo útočnými, to prináša neústupný, niekedy klaustrofobický pocit jeho predstavy o odcudzení". The Cleveland Free Times píšu: "...The Slip viac alebo menej sumarizuje Reznorovu takmer dvadsaťročnú kariéru..." a pokračuje porovnaním štýlu na tomto albume s "...nervóznymi ale neodolateľnými beatmi 'Pretty Hate Machine' a The Downward Spiral..." a "...prchavou atmosférou 'The Fragile"'. The New York Times: "hudba oživuje minulosť Nine Inch Nails, od hard rocku k dance beatu, od klavírnych balád po neúprosne industriálne nástroje."
Reakcie kritiky.
Reakcie kritiky na "The Slip" boli vo všeobecnosti pozitívne, s priemerným hodnotením 78% (priemer z 11 recenzií) na Metacritic. IGN dal albumu hodnotenie 8.8/10 - "jednoducho The Slip je úžasná nahrávka". Toronto Star: "The Slip": "nie je na jedno použitie, je to úprimný darček fanúšikom". Pitchfork Media dal hodnotenie 7.5/10 s komentárom: "Reznorova unikátna schopnosť zmiešať zúrivé industriálne zvuky s baladami a ambientnými pasážami sa zdá byť v najlepšej forme od albumu The Downward Spiral". LA Weekly: "Hudobne je to tá najdobrodužnejšia práca od albumu 'The Fragile' a jeho obchodný model je nápaditý."
Časopis "Rolling Stone" zaradil "The Slip" do Best of 2008 (50 najlepších albumov roku 2008) a priradil mu 37. miesto.
Skladby.
Autorom všetkých skladieb je Trent Reznor.